|  |  |
| --- | --- |
| ***FORHANDLINGSFÆLLESSKABET***  *Sekretariatet* | *Aktivitetsnr.: 21-0033.15*  *EA/HKB*  *26. januar 2021* |
|  |  |

**Til:** FS – møde 28. januar 2021

**Vedr.:** OK-21 - krav F.9.1. Fritvalgskonto - kommenteret udgave

**Krav F.9.1. Etablering af en fritvalgsordning med valg mellem løn, pension og frihed**

1. Der indgås en aftale om en fritvalgskonto for alle ansatte i kommuner.
2. Aftalen fastslår valg mellem løn, pension og frihed for den enkelte ansatte for de elementer, som omfattes, jf. nedenfor.
3. Som obligatorisk grundelement for alle ansatte indgår 6. ferieuge, herunder med mulighed for opsparing over flere år.

*Kommentar: 1 - 3 indebærer blandt andet, at*

* *Der indgås en aftale mellem KL og FF, som fastslår, at alle ansatte, der omfattes af 6. ferieuge, får en personlig fritvalgskonto, der består af 6. ferieugetimer konverteret til [2,5 %].*
* *Den ansatte vælger, om midlerne skal udbetales som løn, indbetales som pension eller afholdes som betalt frihed.*
* *Den ansatte skal have adgang til at følge med i sin konto, fx via oplysninger på lønsedlen.*
* *Der ønskes en enkelt administration, jf. nedenfor.*
* *Den ansatte vælger én gang årligt, f.eks. 1. oktober, hvorledes fritvalgskontoen skal benyttes i det kommende kalenderår. Valget binder for hele perioden.*
* *Den ansatte fortager valg mellem de følgende tre valgmuligheder:*

*a) 0-5 betalte fridage (hele eller halve dage) med en stykvis værdi på 0,5 pct. af lønsummen.*

*b) En individuel forhøjelse af medarbejderens pensionsprocent ved de løbende indbetalinger til arbejdsmarkedspension.*

*c) En årlig ikke-pensionsgivende engangsudbetaling med lønnen for [sidste måned i perioden](alternativt et løbende udbetalt ikke-pensionsgivende løntillæg).*

* *Meddeler den ansatte ikke sit valg til arbejdsgiveren fx inden 1. oktober, udmøntes værdien som a).*
* *Ved nyansættelse etableres fritvalgskonto på det tidspunkt, hvor den pågældende i dag opnår ret til afholdelse af 6. ferieugetimer.*
* *Ved fratræden afregnes indestående på fritvalgskontoen med en ikke-pensionsgivende engangsudbetaling i forbindelse med seneste lønudbetaling.*
* *Hvis den ansatte ikke meddeler arbejdsgiver sit valg for benyttelse af fritvalgskontoen, vil fritvalgskontoen udgøre betalte fridage fsva. de 2,5% af fritvalgskontoen. Det vil sige, at udbetaling som løn og/eller pension kræver et aktivt valg fra den ansatte.*
* *Særligt ved valg af fridage:*
  + *Den ansatte meddeler senest en måned før afviklingen, hvornår fridagene placeres*
  + *Uafviklede fridage pr. 31.12 overføres til det kommende kalenderår*
  + *Evt. yderligere overskydende beløb på fritvalgskontoen ved periodens udgang, udbetales med første lønudbetaling derefter til den ansatte.*

1. Følgende yderligere elementer kan omfattes ved organisationsforhandlinger efter tilslutning fra den enkelte organisation:
2. Pensionsbidrag kan konverteres til frihed, herunder nedsættelse af den ugentlige arbejdstid for seniorer. Dog skal der som minimum fortsat indbetales den del af pensionsbidraget, der dækker administrationsbidrag og forsikringsdelene.
3. Element fra overenskomsterne med valgfrihed for alle ansatte mellem løn og pension udvides til at omfatte frihed.
4. Element fra overenskomsterne med valgfrihed mellem løn og frihed, fx over-/merarbejde og genetillæg, udvides til at omfatte pension.

Følgende elementer indgår ikke i fritvalgskontoen: De kollektivt aftalte seniordage, børns sygedage, omsorgsdage, anden kollektivt aftalt frihed og særlig feriegodtgørelse.